عبد الرحيم الزرقانى

عبدالرحيم الزرقانى (1913 - 1985) Abdelrahim El Zarakany مخرج مسرحى و ممثل مصري، بيعتبر واحد من رواد الإخراج المسرحى فى مصر بخاصًة فى فترة الستينات

اتولد فى (30-7-1913) فى مدينة قنا، اسمه بالكامل (عبد الرحيم محمد عبد الغنى الزرقانى) و هو اخو الكاتب على الزرقانى . اتخرج فى (المعهد العالى للفنون المسرحية) سنة 1947 . بحسب الكاتب المسرحى (الفريد فرج) فقد كان "مخرج واقعًى بسيطً يصب غالب إهتمامه على إبراز معالم النص وعلى إختيار ممثل ذو أداء مناسب وعلى إضاءة حركة الممثل.

كان يحب اللغة العربية الفصحى إخراج وتمثيل" و كان "محافظ فى بناء الاطار المسرحى من الديكور والهدوم والادوات المسرحية بواقعية طبيعية لااجتهاد بها" . و كان معروف عنه دقته فى التدقيق فى مخارج الألفاظ والصوتيات والنص وبتمسكه الشديد بنصه الخاص وعدم سماحه لأى فرد بتبديل أى شيء فى النص اللى استقر عليه لا حذف ولا إضافة

أخرج الكتير من المسرحيات اللى حققت نجاح  كبير  بداية من مسرحية (بداية ونهاية) ،(فى بيتنا رجل) ،(عيلة الدوغرى) ،(سليمان الحلبى) ،(ليلى والمجنون) ونهاية بآخر أعماله المسرحية (طائر البحر) اللى أخرجها فى السنه اللى قبلها  لرحيله للمسرح القومى

بجانب موهبته الملموسة فى الإخراج كانت له موهبته فى التمثيل كمان حيث قام ببطولة عشرين مسرحية أبرزها مسرحية (أهل الكهف) ،(بابا عايز يتجوز) و (تحت الرماد). و كان كمان واحد من رواد الشغل الإذاعى حيث قدم للإذاعة  ما يقلش  عن ألفيّ بطولة إذاعية سواء كانت فى شكل مسلسلات أو مسرحيات قام بإخراجها. شارك فى عدد قليل من المسلسلات التليفزيونية من أبرزها (هارب من الأيام) و(محمد رسول الله). و فى السينما فقد شارك كممثل فى عدد من الأفلام لعل أشهرها هو دوره كبائع الأخلاق فى فيلم (أرض النفاق). توفى سنة 1984 عن عمر 72 سنه

 مصادر 

 لينكات برانيه 



تصنيف:مخرجين مصريين
تصنيف:ممثلين مصريين
تصنيف:مسرحيين مصريين
تصنيف:قناويه
تصنيف:ناس من مدينة قنا